KA January 19, 1999, dikilometara di ka nna tharo gaufi le kwa ke neng ke nna teng, dikgotlhang magareng ga Bamoseleme le Bakeresete di ne tsa ya magoletsa. Seemo se ne se le maswe tota. * 10 Bagodi ba ka nna le tlhotlheletso e e siameng le mo badumeding ka bone. Josefa morwa Jakobe o ne a dira sengwe se se bontshang tumelo a setse a tsofetse mme sa ama dimilione tsa baobamedi ba boammaaruri ba ba neng ba tshela morago ga gagwe fela thata. O ne a na le dingwaga di le 110 fa “a ntsha taelo ka ga marapo a gagwe,” e leng gore, fa kgabagare Baiseraele ba tswa mo Egepeto, ba tsamaye ka marapo a gagwe. (Bahebera 11:22; Genesise 50:25) Taelo eo e ne ya okeletsa Baiseraele tsholofelo mo dingwageng tse dintsi tsa go berekisiwa ka thata e le makgoba morago ga loso lwa ga Josefa, e ba tlhomamisetsa gore ba ne ba tla gololwa.